Učenici 6.b! Danas imamo 2 školska sata.

**1. sat Sažeto prepričavanje – obrada**

Danas ćemo govoriti o sažetom prepričavanju.

Usmeno odgovorite na sljedeća pitanja:

Za što ljudima obično služi tavan?

Kakve se stvari odlažu na tavan?

Jeste li ikada bili u prilici posjetiti nečiji tavan?

Što ste sve uočili?

* pročitajte u udžbeniku na str. 118., 119. i 120. priču „Prašnjavko“ i tekst o sažetom prepričavanju
* zapišite plan ploče u bilježnice

**Plan ploče:**

**Sažeto prepričavanje**

**Prepričavanje je poseban oblik pričanja u kojemu svojim riječima pričamo već poznatu priču.**

Prepričavanje može biti:

a) opširno (doslovno)

b) sažeto

**Opširno (doslovno) prepričati priču** znači ponavljati glavne događaje i pojedinosti povezane s glavnim događajem.

**Sažeto prepričavanje** je prepričavanje u kojemu svojim riječima ponavljamo samo glavne događaje i pojedinosti povezane s glavnim događajem.

**– sažeto prepričavanje**: iznose se samo glavni događaji

**– sažimanje:** kratko i jasno iznošenje glavnih dijelova priče

**2. sat Filmska izražajna sredstva – ponavljanje gradiva**

Ponovit ćemo gradivo o filmskim izražajnim sredstvima.

* pročitajte plan ploče o filmskim izražajnim sredstvima u vašim bilježnicama
* pogledajte videolekciju kako biste se prisjetili gradiva

<https://www.youtube.com/watch?v=Pguk7d7AKXo>

(Tijekom gledanja videolekcije ne morate ništa zapisivati niti rješavati zadatke, ali pokušajte na pitanja odgovoriti usmeno.)

Nakon odgledane videolekcije, u bilježnicu napišite naslov i pisano odgovorite na pitanja u nastavku.

* u bilježnicu napišite i pitanja i odgovore

**Plan ploče:**

**Filmska izražajna sredstva**

**(ponavljanje)**

1. Što je filmska slika?

2. Što je kadar?

3. Što je filmski plan?

4. Nabroji 4 vrste filmskih planova.

5. Što je rakurs ili kut snimanja?

6. Nabroji sve vrste rakursa.

**Prepisan plan ploče o sažetom prepričavanju i riješene zadatke za filmska izražajna sredstva ne trebate slati u privatnoj poruci na Yammer.**